CELEX: 32021R2142
Language: fi
Date: 2021-12-03 00:00:00
Title: Komission asetus (EU) 2021/2142, annettu 3 päivänä joulukuuta 2021, asetuksen (EY) N:o 1881/2006 muuttamisesta siltä osin kuin on kyse oopiumalkaloidien enimmäismääristä tietyissä elintarvikkeissa (ETA:n kannalta merkityksellinen teksti)

6.12.2021   
               
               
                  FI
               
               
                  Euroopan unionin virallinen lehti
               
               
                  L 433/8
               
            
         KOMISSION ASETUS (EU) 2021/2142,
         annettu 3 päivänä joulukuuta 2021,
         asetuksen (EY) N:o 1881/2006 muuttamisesta siltä osin kuin on kyse oopiumalkaloidien enimmäismääristä tietyissä elintarvikkeissa
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93 (1) ja erityisesti sen 2 artiklan 3 kohdan,
         sekä katsoo seuraavaa:
         
                     (1)
                  
                  
                     Komission asetuksessa (EY) N:o 1881/2006 (2) vahvistetaan tiettyjen vierasaineiden, myös oopiumalkaloidien, enimmäismäärät elintarvikkeissa.
                  
               
                     (2)
                  
                  
                     Unikonsiemeniä saadaan oopiumunikosta (Papaver somniferum L.). Oopiumunikko on kasvi, joka sisältää oopiumalkaloideja, kuten morfiinia ja kodeiinia. Unikonsiemenet eivät sisällä ollenkaan tai sisältävät vain hyvin vähän oopiumalkaloideja, mutta siemenet voivat saastua joko siten, että ne joutuvat kosketuksiin alkaloidien kanssa hyönteisten tekemän vahingon seurauksena tai ulkoisen saastumisen seurauksena sadonkorjuun aikana, kun varresta (kodan seinämä mukaan luettuna) irtoavat pölyhiukkaset kiinnittyvät siemeniin.
                  
               
                     (3)
                  
                  
                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, hyväksyi vuonna 2018 päivitetyn tieteellisen lausunnon (3) oopiumalkaloideista unikonsiemenissä. Elintarviketurvallisuusviranomainen vahvisti akuutin altistumisen viiteannokseksi (ARfD) 10 μg morfiinia painokiloa kohti ja totesi, että unikonsiemennäytteissä olevan kodeiinin pitoisuus olisi otettava huomioon muuntamalla kodeiini morfiiniekvivalenteiksi käyttäen kerrointa 0,2. ARfD on näin ollen morfiinin ja kodeiinin ryhmäkohtainen ARfD, joka ilmaistaan morfiiniekvivalentteina. Altistusarviot viittaavat siihen, että ryhmäkohtainen ARfD todennäköisesti ylittyy erityisesti silloin, kun nautitaan suuria annoksia tai jos syödään jalostamattomia unikonsiemeniä sisältäviä elintarvikkeita.
                  
               
                     (4)
                  
                  
                     Sen vuoksi olisi vahvistettava morfiinin ja kodeiinin enimmäismäärät morfiiniekvivalentteina ilmaistuna unikonsiemenille, jotka saatetaan markkinoille loppukuluttajaa varten, sekä unikonsiemeniä tai niistä saatuja tuotteita sisältäville leipomotuotteille. Nämä tasot olisi vahvistettava ottaen huomioon, että elintarvikkeiden jalostus voi vähentää raakoihin unikonsiemeniin sisältyvien alkaloidien määrää lopputuotteessa 25–100 prosenttia. Koska leipomotuotteiden tuottajan on aiheellista saada yksityiskohtaisia tietoja leipomotuotteiden ainesosina käytettävistä unikonsiemenistä, mukaan lukien morfiiniekvivalenttipitoisuus, unikonsiementen toimittajan olisi annettava nämä tiedot leipomotuotteiden tuottajalle.
                  
               
                     (5)
                  
                  
                     Sen vuoksi asetusta (EY) N:o 1881/2006 olisi muutettava.
                  
               
                     (6)
                  
                  
                     Jotta talouden toimijat voisivat valmistautua tällä asetuksella käyttöön otettuihin uusiin sääntöihin, on aiheellista vahvistaa kohtuullinen aika, ennen kuin enimmäismääriä aletaan soveltaa. On myös aiheellista vahvistaa siirtymäkausi elintarvikkeille, jotka on laillisesti saatettu markkinoille ennen tämän asetuksen soveltamispäivää.
                  
               
                     (7)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 1881/2006 liite tämän asetuksen liitteen mukaisesti.
         
         
            2 artikla
            Liitteessä lueteltuja elintarvikkeita, jotka on laillisesti saatettu markkinoille ennen 1 päivää heinäkuuta 2022, saa edelleen pitää kaupan niiden vähimmäissäilyvyysajan päättymiseen tai viimeiseen käyttöpäivään saakka.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä heinäkuuta 2022.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä joulukuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EYVL L 37, 13.2.1993, s. 1.
         
            (2)  Komission asetus (EY) N:o 1881/2006, annettu 19 päivänä joulukuuta 2006, tiettyjen elintarvikkeissa olevien vierasaineiden enimmäismäärien vahvistamisesta (EUVL L 364, 20.12.2006, s. 5).
         
            (3)  Update of the Scientific Opinion on opium alkaloids in poppy seeds. EFSA Journal 2018;16(5):5243,119 pp. https://doi.org/10.2903/j.efsa.2018,5243
      
      
         
            LIITE
            Asetuksen (EY) N:o 1881/2006 liitteessä olevaan 8 jaksoon lisätään 8.5 kohta seuraavasti:
            
               
                           ”Elintarvikkeet (1)
                           
                        
                        
                           Enimmäismäärä (mg/kg)
                        
                     
                           8.5
                        
                        
                           
                              Oopiumalkaloidit
                               (*1)
                           
                        
                        
                            
                        
                     
                           8.5.1
                        
                        
                           Loppukuluttajaa varten markkinoille saatetut kokonaiset, jauhetut tai murskatut unikonsiemenet
                        
                        
                           20
                        
                     
                           8.5.2
                        
                        
                           Leipomotuotteet (*2), jotka sisältävät unikonsiemeniä ja/tai niistä saatuja tuotteita (*3)
                           
                        
                        
                           1,50